|  |  |
| --- | --- |
| Tárgy: | Pályázati felhívás intézményi fókuszú kiállításokra, 2018-2021 |
| Ügyintéző**:** | Mester-Takács Tímeatimea.takacs@tpf.hu+36-1/237-1300/206Dr. Kovács Lauralaura.kovacs@tpf.hu+36-1/237-1300/208 |
| Projektazonosító: | EFOP-3.4.2-VEKOP-15-2015-00001 |
| Munkaszám:Iktatószám: | 100206CM-00480-001/2017 |
| Dátum: | 2017. december 11. |

**PÁLYÁZATI FELHÍVÁS**

**INTÉZMÉNYI FÓKUSZÚ KIÁLLÍTÁSOKON TÖRTÉNŐ RÉSZVÉTELRE**

**FELSŐOKTATÁSI INTÉZMÉNYEK SZÁMÁRA**

**2018-2021**

A Tempus Közalapítvány (TKA) pályázatot hirdet a **Campus Mundi – Felsőoktatási mobilitási és nemzetköziesítési programban (EFOP-3.4.2-VEKOP-15-2015-00001)** felsőoktatási intézmények számára.

**A pályázati felhívás célja** a hazai felsőoktatási intézményekben zajló nemzetköziesítési folyamat elősegítése, a magyar felsőoktatás és az intézmények nemzetközi láthatóságának erősítése, a külföldi partnerkapcsolat-építés és promóció támogatása, ezzel hozzájárulva a magyar felsőoktatás nemzetközi versenyképességének javításához és a kifelé-befelé irányuló mobilitás ösztönzéséhez.

A pályázattal a Tempus Közalapítvány azon magyar felsőoktatási intézmények külföldi kapcsolatépítését kívánja támogatni, amelyek esetében bizonyítható fejlődés és nemzetközi nyitás tapasztalható, szélesedik az idegen nyelvű képzéseinek palettája, valamint igényként jelentkezik a hallgatótoborzás mellett a minőségi és hosszú távú partnerkapcsolatok kialakításának igénye is.

A kiválasztás és meghirdetések folyamata

1. Pályázat benyújtása és a jelöltek

A pályázatot a pályázásra jogosult felsőoktatási intézmény nyújtja be. A pályázatában legalább két, legfeljebb öt jelöltet nevez meg, akiket a Campus Mundi EFOP-3.4.2-VEKOP-15-2015-00001 projekt zárásáig, 2021. augusztus 31-ig, évente három kiállítás erejéig (APAIE, NAFSA, EAIE), összesen kilenc megjelenésre jelölhet intézményi kiállításon való részvételre. [[1]](#footnote-1)

* Az intézményi Erasmus-koordinátor vagy nemzetközi kreditmobilitási koordinátor automatikusan az intézményi fókuszú megjelenések szakértői körének (továbbiakban pool) tagjává válik, amennyiben az intézmény élni kíván a lehetőséggel. Kiválasztása nem esik szakértői bírálat alá, azonban a jelöltekre vonatkozó pályázati űrlapot köteles benyújtani.
* Minden egyéb, a jelöltekre és az automatikus tagságra vonatkozó feltételt a jelen pályázati felhívás *Pályázati feltételek* fejezete tartalmaz.
1. Benyújtási határidő

Az intézményi pályázat benyújtási határideje 2018. február 15. 12:00.

1. Szakértői bírálat és döntés a pályázatról

A beérkező pályázatokat a TKA munkatársai, valamint szakértők bírálják el, a támogatói döntést a TKA Kuratóriuma hozza meg.

1. Szakmai hálózat létrehozása

A pályázó intézmények legalább kettő, legfeljebb öt munkatársat jelölnek meg pályázatukban, akik az intézmény sikeres pályázata esetén és a TKA Kuratóriumának elfogadásával a szakmai hálózat, azaz pool tagjaivá válnak. A pool tagjai közül kerülhetnek ki a jövőbeli, intézményi fókuszú nemzetközi megjelenések támogatott résztvevői, akik számára a TKA rendszeres felkészítő tréningeket is biztosít.

1. Jelentkezési felhívás az adott intézményi kiállításra

Minden egyes, a pályázat keretében megvalósuló intézményi fókuszú kiállítás előtt a TKA jelentkezési felhívást tesz közzé a pályázatban nyertes intézmények számára.

1. Jelentkezés az adott intézményi kiállításra

Az intézmények döntése, hogy jelentkeznek-e az adott kiállításra. Amennyiben jelentkezésüket benyújtják, kijelölik a megjelenésre javasolt képviselőjüket a poolból.

1. Jelentkezők kiválasztása

A TKA értékeli az intézmények aktuális felhívásra beadott jelentkezését, és a pályázati pontszámot is figyelembe véve, döntést hoz az aktuális kiállításon résztvevő intézményekről, valamint azok képviselőjéről.

1. Szerződéskötés a küldő intézménnyel és a kiutazóval

A TKA szerződést köt a küldő intézménnyel és a kiutazó intézményi képviselővel az adott megjelenéshez kapcsolódóan, amely alapot szolgál az utazás- és szállásszervezéshez, valamint kijelöli a megbízott feladatait.

1. Felkészítő tréning

A TKA a kiállításon résztvevők számára felkészítő tréninget szervez (várhatóan Budapesten, egynapos tréning).

**A pályázat és megjelenések ütemezése / 2018-2021**

|  |  |  |
| --- | --- | --- |
| **Esemény** | **Célok, feladatok** | **Várható időszak** |
| **Pályázat az intézményi fókuszú kiállításokra** |
| Pályázat meghirdetése az intézményi fókuszú kiállításokra | * Intézményi pályázatok bírálata
* Intézményi jelöltekből szakmai hálózat kialakítása
 | 2017. december 12. |
| Pályázat beadási határideje | 2016. február 15. 12:00 |
| Kuratóriumi döntés | 2018 március |
| **EAIE 2018-2019-2021 (European Association for International Education)** |
| **Jelentkezés az EAIE 2018** megjelenésre |  | 2018 április/május |
| Szerződéskötés  | Küldő intézmény, a kiutazó, valamint a TKA közötti szerződések megkötése. | 2018 május |
| Utazás- és szállásszervezés, megjelenéshez szükséges marketing anyagok,standdekoráció | A megjelenéssel kapcsolatos szervezési feladatok ellátása a TKA részéről a felsőoktatási intézmények közreműködésével | 2018 június-augusztus |
| Felkészítő tréning az EAIE kiállításon résztvevőknek | A partnerkapcsolat-építést, promóciót segítendő, a TKA felkészítő tréninget szervez | 2018 augusztus vége |
| **EAIE 2018, Genf** | Kiállításon való részvétel | 2018. szeptember 11-14. |
| Beszámoló elkészítése | Visszajelzések fogadása és átvehető ötletek gyűjtése a megjelenésről | 2018 szeptember vége |
| **APAIE 2019-2020-2021 (Asia-Pacific Association for International Education)** |
| **Jelentkezés az APAIE 2019** nemzetközi megjelenésre |  | 2018 november |
| Szerződéskötés  | Kiutazók és a TKA közötti szerződések megkötése. | 2018 december |
| Utazás- és szállásszervezés, megjelenéshez szükséges marketing anyagok, standdekoráció | A megjelenéssel kapcsolatos szervezési feladatok ellátása a TKA részéről a felsőoktatási intézmények közreműködésével | 2018 december- 2019 január |
| Felkészítő tréning az APAIE kiállításon résztvevőknek | A partnerkapcsolat-építést, promóciót segítendő, a TKA felkészítő tréninget szervez | 2019 február |
| **APAIE 2019** | Kiállításon való részvétel | 2019 március |
| Beszámoló elkészítése | Visszajelzések fogadása és átvehető ötletek gyűjtése a megjelenésről | 2019 március vége |
| **NAFSA 2019-2020-2021 (Association of International Educators)** |
| **Jelentkezés a NAFSA 2019** nemzetközi megjelenésre |  | 2018 december |
| Szerződéskötés  | Kiutazók és a TKA közötti szerződések megkötése. | 2019 január |
| Utazás- és szállásszervezés, megjelenéshez szükséges marketing anyagok, standdekoráció | A megjelenéssel kapcsolatos szervezési feladatok ellátása a TKA részéről a felsőoktatási intézmények közreműködésével | 2019 február-május |
| Felkészítő tréning a NAFSA kiállításon résztvevőknek | A partnerkapcsolat-építést, promóciót segítendő, a TKA felkészítő tréninget szervez | 2019 április |
| **NAFSA 2019** | Kiállításon való részvétel | 2019 május vége |
| Beszámoló elkészítése | Visszajelzések fogadása és átvehető ötletek gyűjtése a megjelenésről | 2019 június |

A 2019-es és 2020-as EAIE, valamint a 2020-as és 2021-es APAIE és NAFSA rendezvényeken való megjelenés szervezése hasonló időbeli menetrend szerint történik.

**Pályázati feltételek**

**A pályázati felhívásra azon magyarországi felsőoktatási intézmények jelentkezhetnek, amelyek**

* államilag elismert magyarországi felsőoktatási intézmények, és
* amelyek rendelkeznek Erasmus Charter for Higher Education dokumentummal.

**A pályázatban szereplő jelöltek:**

* a pályázó felsőoktatási intézmény teljes vagy részmunkaidőben foglalkoztatott dolgozói. Megbízási szerződéssel nem lehet pályázni.
* A pályázat keretében az intézmény nemzetköziesítésében operatív feladatokat ellátó munkatársakat kívánjuk támogatni. Ezért a pályázatban a jelöltek dékánhelyettes, illetve az alatti pozíciót tölthetnek be az intézményükben.

Javasoljuk, hogy a kari vagy központi vezetői/felsővezetői delegáltak kiutazását az intézmény saját költségén támogassa egy-egy megjelenés alkalmával.

* A TKA pályázati felhívást tesz közzé a jelen pályázattal párhuzamosan a felsőoktatási intézmények számára külföldi hallgatótoborzó vásárokon való részvételre is. Az intézményi fókuszú kiállításokra jelöltek nem egyezhetnek a hallgatói vásárokra jelölt személyekkel.
* Automatikus tagságra vonatkozó kiegészítő rendelkezések:
	+ Az intézményi Erasmus-koordinátor vagy a nemzetközi kreditmobilitási koordinátor automatikusan a pool tagjává válik nem kötelező jelleggel. Amennyiben az intézmény élni kíván a lehetőséggel, a jelölti pályázati űrlap vonatkozó részében jelölheti az automatikus tagságra a koordinátort, akinek a kiválasztása nem esik szakértői bírálat alá.
	+ Amennyiben az intézményi Erasmus-koordinátor vagy a nemzetközi kreditmobilitási koordinátor személye egybeesik az intézményi Stipendium Hungaricum-koordinátor személyével, akkor az intézmény megválaszthatja, hogy az intézményi avagy a hallgatói fókuszú poolba jelöli. Ezt a jelölti pályázati űrlap vonatkozó részében köteles megtenni. Ez esetben csak a választott pool tekintetében rendelkezik az intézmény automatikus taggal. Azonban a másik poolba jelölt legalább 2, legfeljebb 5 jelölt pályázata mind szakértői bírálat alá esik.
	+ Amennyiben az intézmény nem rendelkezik hivatalos intézményi Erasmus-koordinátorral és nemzetközi kreditmobilitási koordinátorral, akkor nem jelölhet automatikus tagot. Ez esetben a legalább 2, legfeljebb 5 jelölt pályázata mind szakértői bírálat alá kerül.
	+ Amennyiben az intézmény rendelkezik intézményi Erasmus-koordinátorral, de nem kíván élni az automatikus tagsággal, akkor a legalább 2, legfeljebb 5 jelölt pályázata mind szakértői bírálat alá kerül.

**Pooltag visszalépése és pótjelölt pályáztatása**

* Nyertes pályázat esetén, ha pooltag(ok) a pályázati ciklus ideje alatt visszalép, a bejelentést követően az intézmény 30 napon belül gondoskodhat pótjelölti pályázatról. Pooltag(ok) pótlása pozitív szakértői bírálat és kuratóriumi elfogadás útján lehetséges.
* Azonban pooltag visszalépése esetén az intézmény nem köteles jelölni új tagot, a pályázaton megfelelt többi pooltag közül delegálhat jelentkezőt a megjelenésekre.
* Az intézményi Erasmus-koordinátori vagy nemzetközi kreditmobilitási koordinátori pozícióban történő személycsere esetén a TKA felé történő változásbejelentést követően az új intézményi Erasmus-koordinátor vagy kreditmobilitási koordinátor automatikusan a pool tagjává válik. Kiválasztása nem esik szakértői bírálat alá, azonban a jelöltekre vonatkozó pótpályázati űrlapot köteles benyújtani a bejelentést követő 30 napon belül.
	+ Amennyiben az intézményi koordinátor helyébe az intézmény másik munkatársat kíván jelölni, akkor a pótpályázati űrlap beküldését követően a jelölt kiválasztása szakértői bírálat alá kerül.
* Amennyiben a visszalépés(ek) következtében az intézmény megfelelt pool tagjainak száma nullára csökken, az intézmény mindaddig nem jelentkezhet megjelenésre, míg **legalább egy megfelelt jelölttel nem rendelkezik**.

**Pályázás módja**

Pályázni **2018. február 15. 12:00-ig** a TKA által közzétett intézményi és jelölti pályázati űrlapok kitöltésével és beküldésével lehet. A pályázati felhívást a Közalapítvány a honlapján is közzé teszi: <http://www.tka.hu/nemzetkozi/65/felhivasok>

A pályázat benyújtásának menete:

1. Az intézményi és a jelölti **pályázati űrlapok** **kitöltése**;
2. majd az **aláírt és pecsételt dokumentumok szkennelt másolatának eljuttatása** **az alábbi email címekre** (aláíró az intézményi pályázat aláírására jogosult személy):

**E-mail cím:** timea.takacs@tpf.hu, laura.kovacs@tpf.hu

Kérjük, az e-mail Tárgy mezőjébe jelöljék meg:
***Intézményi kiállítások pályázata 2018 és***

**a felsőoktatási intézmény neve betűszóval**.

Kérjük, hogy **mindkét dokumentumra kerüljön az intézmény képviseletére jogosult személy aláírása**.

**A pályázatok értékelése**

Szakértői bírálatra azok az intézményi pályázatok kerülhetnek, amelyek megfelelnek az alábbi **formai kritériumoknak**:

* Az intézményi és jelölti pályázati űrlapok hiánytalanul kitöltésre kerültek, és az aláírt, pecsételt dokumentumok szkennelt másolata hiánytalanul megérkezett a megadott email címekre.
* A pályázati űrlapok a megadott beadási határidőre elektronikus úton megérkeztek.
* A pályázó intézmény és jelöltjei a pályázati feltételeknek megfelelnek.

A formai kritériumoknak megfelelt pályázatokat a TKA által kijelölt szakértők bírálják el az alábbi főbb szempontoknak megfelelően:

**Az intézményi kiállításokra benyújtott pályázat fő értékelési szempontjai:**

Intézményi szempontok:

* az intézmény nemzetközi aktivitása (külföldi intézményi fókuszú kiállításokon való részvétel kiállítóként, felsőoktatás nemzetköziesítésével kapcsolatos témájú konferenciákra előadó delegálása);
* az intézmény működő, aktív partnerkapcsolatai;
* a TKA által koordinált nemzetköziesedési auditon való részvétele;
* a megjelenésekhez kapcsolódó célok az intézmény nemzetközi stratégiájába illeszkedése;
* a sikeres megjelenést támogató eszközök, tervezett és elképzelt tevékenységek;
* amennyiben az intézmény legalább két megfelelt munkatárssal rendelkező tagja az intézményi fókuszú megjelenések szakmai poolnak a 2016-2018 közötti pályázati ciklusban, az értékelés során plusz pontot kap;
* amennyiben az intézmény a 2016-2018 közötti pályázati ciklusban, az intézményi fókuszú megjelenésekre vonatkozó pályázatában tett költségvállalások 80%-át teljesítette, az értékelés során plusz pontot kap.

Jelöltekkel kapcsolatos szempontok:

* a jelölt intézményi képviselőként való részvétele külföldi intézményi fókuszú kiállításon;
* a jelölt előadóként való részvétele felsőoktatás nemzetköziesítésével kapcsolatos témájú konferencián vagy workshopon;
* felkészülési terv a megjelenésekkel kapcsolatban;
* a nemzetközi megjelenéseket követő disszeminációs tevékenység vállalása (konferencia előadás, publikáció);
* amennyiben a jelölt a 2016-2018 közötti pályázati ciklusban a szakmai pool tagja volt, az értékelés során plusz pontot kap.

**A pályázatok bírálatánál az alábbi szempontokat érvényesülnek:**

* A nemzetközi, intézményi fókuszú megjelenésekkel kapcsolatos célok összhangban vannak az intézmény nemzetközi stratégiájával.
* Részletesen kifejtett, konkrét elképzeléseket tartalmazó válaszokat ad.
* A cselekvési terv és eszközök bemutatása tartalmazza a megvalósítás lépéseit, ezenkívül nemcsak az intézményi célokat, hanem a magyar felsőoktatás megjelenéséhez való hozzájárulás mikéntjét is.
* Részletesen kifejtett disszeminációs tevékenységek, vállalások az intézmény és a jelöltek részéről.
* Intézményi költségvállalások a megjelölt kiállításokkal kapcsolatban.

***Figyelem! A sikeres pályázat feltétele a kategóriánként (intézmény értékelése, jelöltek értékelése) megszerezhető pontszám legalább 50-50 százalékának elérése.***

***A sikeresen pályázó intézmények által elért pontszámokat a későbbiekben a konkrét megjelenésekre adott jelentkezések elbírálásánál is figyelembe vesszük!***

**Kötelezettségvállalások**

**A pályázó intézmény vállalja, hogy:**

* kommunikációs csatornáin keresztül hozzájárul a projekt népszerűsítéséhez és a nemzetközi megjelenések disszeminációjához;
* együttműködik a Közalapítvány által szervezett promóciós és disszeminációs tevékenységekben;
* munkáltatóként biztosítja a jelöltjei számára a TKA által szervezett felkészítő tréningeken való részvételt;
* a Tempus Közalapítvánnyal kötendő szerződése alapján lehetővé teszi a jelölt vállalt feladatainak ellátását;
* tudomásul veszi, hogy amennyiben nincs érvényes jelentkezése egy éven belül legalább egy, a TKA által, a pályázat keretében meghirdetett intézményi fókuszú kiállításon, akkor az intézmény kizárásra kerül a támogatottak közül;
* tudomásul veszi, hogy a neki felróható okok miatt meghiúsult kiutazás esetén kártérítési kötelezettség terheli;
* a pályázatban vállalt éves költségvállalásának eleget tesz;
* éves költségvállalást nyújt be minden év januárjában a TKA számára a soron következő tanévre vonatkozóan (adott tárgyév szeptemberétől a következő év júniusáig).

**A pályázó intézményi jelölt vállalja, hogy:**

* a megjelenések eredményességének mérése céljából rendszeresen kapott kérdőívet kitölti;
* együttműködik a Közalapítvány által szervezett promóciós és disszeminációs tevékenységekben;
* a megjelenést követő öt munkanapon belül szakmai beszámolót készít a TKA számára;
* legalább egy konferenciaelőadáson vagy workshopon részt vesz a támogatott kiállításon, és szerzett tudását megosztja a szakmai beszámolójában is.

**A Tempus Közalapítvány vállalja, hogy:**

* a nyertes intézmények számára biztosítja a Tempus Közalapítvány kiadványaiban, honlapján, illetve a médiában való megjelenést a nemzetközi intézményi fókuszú kiállítások kapcsán;
* a nyertes pályázók adott felhívásra való sikeres jelentkezése esetén helyet biztosít a Campus Mundi projekt által finanszírozott standon.

***A standhelyek mennyisége megjelenéstől függően alakul, az egyes kiállítások felhívásához elfogadott jelentkezések száma ennek függvényében változik.***

***A TKA fenntartja a változás jogát mind a megjelenések helyszínével és a megjelenésen résztvevők számával kapcsolatban.***

**Költségtámogatás és költségvállalás**

A Campus Mundi projekt tervezetten az alábbi költséghez tud hozzájárulást nyújtani kiállításonként:[[2]](#footnote-2)

* standdíj: megjelenés függvényében 3-8 millió Forint között, amely 20-30 m2 közötti standfelületet jelent;
* regisztrációs díj: megjelenés függvényében 150 000 – 300 000 Forint között;
* repülőjegy 1 fő részére, jegy- és balesetbiztosítással: megjelenés helyszínének függvényében 100 000 – 350 000 Forint között;
* szállás 1 fő részére átlagosan 5 éjszakára (éjszakák száma megjelenés függvényében változhat): 150 000 – 285 000 Forint között.
* standdal kapcsolatos költségek (berendezés, dekoráció): megjelenés függvényében változhat kb. 1 000 000 – 5 000 000 Forint között;
* közös kiadványok, szóróanyagok, szóróajándékok: megjelenés függvényében változhat 300 000 – 500 000 Ft között.

Minden egyéb felmerülő költség az intézményt terheli.

***A pályázati űrlapon az intézmény jelezheti, hogy egy évre milyen mértékű önköltséget vállal a felsorolt kiállítások költségtípusaival kapcsolatban. Az önköltség vállalása plusz pontot jelent az elbírálásnál.***

**Az alábbi költségkategóriákban tehet vállalást a pályázó intézmény:**

* regisztráció
* szállás
* utazás és biztosítás
* egyéb:
	+ Hirdetés (a magyar felsőoktatás közös promóciójához)
	+ Tagsági díj (Egyénre vonatkozó szervezeti tagsági díj)
	+ Konferencia workshop regisztráció (Általában a kiállítást megelőző napon megrendezett szakmai tréning.)
	+ Internet kiépítése a Study in Hungary standon
	+ Egyéb kiegészítő a standra (közös promóciós célból avagy közös használatra)
	+ Fogadás a standon

**Az alábbi tételek nem képezik részét a költségvállalásnak:**

* belföldi transzfer
* napi díj
* vízum

A költségkategóriákkal kapcsolatos aktuális díjszabásokról a rendezvények honlapján tájékozódhat ([www.eaie.org](http://www.eaie.org); [www.nafsa.ord](http://www.nafsa.ord); [www.apaie2018.org](http://www.apaie2018.org)[[3]](#footnote-3))

**További információ**

Mester-Takács Tímea, timea.takacs@tpf.hu, T: +36 1 237-1300 / Mellék: 206

Dr. Kovács Laura, laura.kovacs@tpf.hu, T: +36 1 237-1300 / Mellék: 208

1. A Tempus Közalapítvány a változás jogát fenntartja. A felsorolt megjelenések irányadóak, a TKA éves menetrendje szerint bővülhet, csökkenhet a lista. [↑](#footnote-ref-1)
2. Az árak irányadóak, korábbi megjelenésekből kalkulált összegek. Megjelenésenként és helyszínenként változhatnak. [↑](#footnote-ref-2)
3. Az APAIE szervezet az éves kiállítására minden évben új weboldalt hoz létre. [↑](#footnote-ref-3)